**DOM ZDRAVLJA ŠIBENIK**

**BILJEŠKE UZ FINANCIJSKA IZVJEŠĆA ZA 2021. GODINU**

**Šibenik, siječanj 2022. god.**

**1. ORGANIZACIJA POSLOVANJA**

Dom zdravlja Šibenik je sa Hrvatskim zavodom za zdravstveno osiguranje za 2021. godinu ugovorio:

- 22 timova opće medicine

- 1 tima zdravstvene zaštite žena

- 20 timova stomatološke zdravstvene zaštite

- 2 tim zdravstvene zaštite predškolske djece.

- 9 timova sanitetskog prijevoza,

- 16 timova patronažne zdravstvene skrbi,

- 1 palijativni tim s koordinatorom

U sastavu Doma zdravlja su i:

- 1 tim Sportske medicine - financira se temeljem ugovora sa Gradom Šibenikom

i Gradom Vodice te temeljem fakturiranja usluga

- 1 tim specijalističke protetike… financira se fakturiranjem svojih usluga HZZO-u

- 1 tim oralne kirurgije………….. financira se fakturiranjem svojih usluga

- 1 tim zubnog rendgena………… financira se fakturiranjem svojih usluga

U 2021. godini nakon završene specijalizacije dobili smo jedan tim ortodoncije koji se financira fakturiranjem svojih usluga.

**Opća/obiteljska medicina**

Ugovorenih 22 timova opće/obiteljske medicine čine:

1. Ambulanta Šibenik-Crnica (bivši TEF)

2. Ambulanta Šibenik -Meterize

3. Ambulanta Tromilja

4. Ambulanta Zaton

5. Ambulanta Perković/Boraja

6. Ambulanta Primošten

7. Ambulanta Rogoznica

8. Ambulanta Šibenik- zgrada DZ 1

9. Ambulanta Šibenik- zgrada DZ 2

10. Ambulanta Vodice

11. Ambulanta Ražine

12. Ambulanta Zlarin

13. Ambulanta Bilice

14. Ambulanta Tribunj

15. Ambulanta ex Slobodna plovidba

16. Ambulanta Baldekin

17. Ambulanta Baldekin

18. Ambulanta Plišac

19. Ambulanta Tisno

20. Ambulanta Primošten

21. Ambulanta Šubičevac

22. Ambulanta Šibenik- zgrada DZ 3

Tijekom 2021. godine preuzeli smo 4 ordinacije opće/obiteljske medicine nakon odlaska koncesionara u mirovinu. Jedna je na području otoka Murtera (Tisno), jedna je na području grada Primoštena i dvije (2) su na području grada Šibenika.

# Zdravstvena zaštita žena i djece

U 2020. godini su ugovorena 2 tima zdravstvene zaštite žena, s tim da je krajem godine jedan tim otišao u koncesiju, te je sad u sklopu Doma zdravlja Šibenik 1 tim zdravstvene zaštite žena. Cilj je pružiti što kvalitetniju zdravstvenu zaštitu ženama, a organizirani preventivni pregledi usmjereni su na rano otkrivanje različitih bolesti i/ili smanjenje komplikacija pojedinih bolesti kod žena.

Zdravstvena zaštita djece ugovorena je sa HZZO-e u vidu 2 tima, jedan u Šibeniku nakon odlaska koncesionara u mirovinu i jedan u Vodicama. Ostali timovi (3) ugovoreni su kao koncesionari i zdravstvenu zaštitu djece provode u gradu Šibeniku.

# Stomatološka zdravstvena zaštita

Stomatološka zdravstvena zaštita je organizirana po teritorijalnom principu podjednake zastupljenosti odnosno pokrivenosti dijela naše Županije kojeg pokriva Dom zdravlja Šibenik, tako da imamo:

* Ambulanta Meterize (1 tim )
* Ambulanta Ražine (1 tim )
* Ambulanta Murter (1 tim )
* Ambulanta Pirovac (1 tim )
* Ambulante Šibenik - zgrada DZ (9 timova )
* Ambulante Primošten (2 tima )
* Ambulanta OŠ Petar Krešimir (1 tim )
* Ambulanta OŠ Jurja Šižgorića (1 tim )
* Ambulanta ex„Slobodna plovidba“ (1 tim)
* Ambulanta OŠ Jurja Dalmatinca (1 tim )
* Ambulanta Vidici (1 tim )

U sklopu Doma zdravlja Šibenik ima ukupno 20 timova stomatološke zdravstvene zaštite.

**Patronažna služba**

Patronažnu zaštitu provode 16 timova viših medicinske sestre patronažnog smjera prema normativima od cca 5.100 stanovnika po jednoj patronažnoj sestri. Služba je organizirana po teritorijalnom principu, vodeći računa što kvalitetnije i pravovremene zdravstvene zaštite, u svrhu uputa i demonstracija određenih postupaka samokontrole i prevencije te provođenje terapeutskih postupaka kod teško pokretnih i neokretnih osoba.

**Sanitetski prijevoz**

Služba saniteta je organizirana sa 9 timova, koje čine 18 vozača i 9 medicinskih sestara/tehničara. Ove godine planiramo nabavku dva sanitetska vozila. Osim potrebe nabavke novih sanitetskih vozila, biti će potrebno ispuniti uvjete koje propisuje novi Pravilnik, te zaposliti dodatan broj medicinskih sestara/tehničara. Naime po novom Pravilniku u timu pored dva vozača trebaju biti i dva medicinske sestre/ tehničara.

**Palijativni tim**

Osnovan sa ciljem pružanja dodatne usluge palijativnim bolesnicima pokazao se kao iznimno značajan i potreban kao veza između liječnika i palijativnih bolesnika. Trenutno imamo koordinatora te palijativni tim (liječnik i medicinska sestra) koji su prošli obuku te sve seminare potrebne za provođenje ovog programa.

Za istaknuti je ogromno povećanje obima posla navedenog tima, te time, s obzirom na veličinu područja kojeg pokriva, otvara mogućnost i potrebu za još jedan dodatni tim.

**2. PRIKAZ KADROVA (tablica 1. i 2.)**

Na dan 31.12.2021. god u Domu zdravlja Šibenik je bilo zaposleno **ukupno 179 djelatnika**.

Dio djelatnika zaposleno je na određeno vrijeme isključivo zbog zamjena za godišnji odmor, bolovanja ili povremenog popunjavanja nedostajućeg kadra zbog potrebe posla.

Obzirom na veliku fluktaciju zdravstvenih kadrova (odlazak na specijalizaciju, promjena poslodavca, kratkotrajna bolovanja, izolacija) vrlo je teško planirati broj zaposlenika u narednoj godini.

U slijedećoj tablici prikazano je stanje radnika zaposlenih na neodređeno vrijeme po djelatnostima u Doma zdravlja Šibenik, na dan 31.12.2021. godine.

Tablica1.

|  |  |  |  |  |  |  |
| --- | --- | --- | --- | --- | --- | --- |
|  | **STANJE RADNIKA PO DJELATNOSTIMA 31.12.2020. GODINE** | | | | | |
|  |  | **( NA NEODREĐENO VRIJEME )** | | | |  |
| Red.br. |  | DJELATNOST | |  | 2021. |  |
| 1 | Djelatnost opće medicine | | |  | 39 |  |
| 2 | Djelatnost dentalne medicine | | | | 50 |  |
| 3 | Djelatnost sportske medicine | | |  | 2 |  |
| 4 | Djelatnost za zdravstvenu zaštitu žena | | | | 2 |  |
| 5 | Ravnateljstvo | |  |  | 3 |  |
| 6 | Djelatnost za ekonomsko-fin. poslove | | | | 3 |  |
| 7 | Djelat. za pravne,opće i kadrovske poslove | | | | 8 |  |
| 8 | Služba saniteta | |  |  | 27 |  |
| 9 | Djelatnost patronaže | |  |  | 16 |  |
| 10 | Djelatnost za zdravstvenu zaštitu djece | | | | 4 |  |
| 11 | Palijativa |  |  |  | 3 |  |
|  |  | UKUPNO |  |  | 160 |  |

Slijedeća tablicaprikazuje radnike na određeno vrijeme (stanje 31.12.2021. godine) po djelatnostima i stručnoj spremi.

Tablica 2.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  | | | RADNICI U RADNOM ODNOSU | | | | |  |  | |
|  |  |  | NA ODREĐENO VRIJEME | | | | |  |  |  |  | |
|  |  |  | (STANJE 31.12.2021.) | | | | |  |  |  |  | |
|  |  |  |  |  | |  |  |  |  |  |  | |
| Redni | Djelatnost |  |  | Doktor | | Doktor | SSS | VŠS | NSS | Ukupno | |
| broj |  |  |  | med. | | stom. |  |  |  |  | |
|  |  |  |  |  | |  |  |  |  |  | |
| 1. | Opća medicina | |  | 2 | |  | 7 |  |  | 9 | |
|  |  |  |  |  | |  |  |  |  |  | |
| 2. | Dentalna medicina | | |  | | 3 | 2 | 1 |  | 6 | |
|  |  |  |  |  | |  |  |  |  |  | |
| 3. | Ginekologija | |  |  | |  |  |  |  | 0 | |
|  |  |  |  |  | |  |  |  |  |  | |
| 4. | Patronažna služba | |  |  | |  |  | 3 |  | 3 | |
|  |  |  |  |  | |  |  |  |  |  | |
| 5. | Opći poslovi |  |  |  | |  |  | 1 |  | 1 | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  |  |  |  |  | |  |  |  |  |  | |
|  | UKUPNO |  |  | 2 | | 3 | 9 | 5 |  | 19 | |
|  |  |  |  |  | |  |  |  |  |  | |

**3. PLAN RAZVOJA USTANOVE**

Dom zdravlja je zdravstvena ustanova primarne zdravstvene zaštite čija je osnovna uloga unaprjeđenje, očuvanje i liječenje korisnika zdravstvene zaštite.

Cilj nam je zadržati postignuti nivo kvalitete te svakako i dalje poboljšavati opremljenost ambulanti opće/obiteljske medicine, te pravovremeno obnavljati vozni park službe Sanitete.

Obnova voznog parka u trogodišnjem periodu od 2022.-2024. godine je nabavka 4 nova vozila. Što se tiče dentalnih ambulanti u narednom periodu od 5 godina (2021.-2026.) potrebno je zbog dotrajalosti nabaviti najmanje 3-5 novih stomatoloških stolica.

Veću kvalitetu usluga ćemo postići svakodnevnim praćenjem potreba korisnika zdravstvene zaštite na našem području, čvrstim sustavom kontrole, kvalitetnim i iskusnim zdravstvenim kadrom te djelotvornim menadžmentom. Planiramo i usavršavanje medicinskih tehničara u Sanitetu, te obnovu znanja u korištenju defibrilatora te ostalih potrebnih znanja iz aktivnosti hitne pomoći.

Ujedno moramo inzistirati, naravno i podupirati, i ostale zdravstvene djelatnike na dodatno usavršavanje i educiranje, te osigurati sredstva za dodatne specijalizacije iz obiteljske medicine, medicine rada i pedijatrije.

**4. POKAZATELJI FINANCIJSKOG POSLOVANJA**

**Bilješke uz izvještaj PR-RAS**

Iz izvještaja o prihodima i rashodima, primitcima i izdacima za razdoblje od 01.01.-31.12.2021. godine vidljivo je da je Dom zdravlja Šibenik poslovao s manjkom prihoda od **782.896,00** kn.

* Ostvareni prihodi i primitci u 2021.god………………… 35.162.374,00 kn
* Ostvareni rashodi i izdaci u 2021.god…………………… 35.945.270,00 kn

Na negativni konačni rezultat poslovanja Doma zdravlja Šibenik u periodu od 01. siječnja do 31. prosinca 2021. godine uvelike je utjecalo:

* **Pojave pandemije virusom COVID 19**

Pojava pandemije Covid 19 virusa uvelike se odrazila na poslovanje Doma zdravlja Šibenik..

Tokom 2021. godine nismo imali zatvaranja ambulanti, ali se povećao obujam posla jer smo obvezni organizirati punktove za cijepljenje, provoditi testiranja po ambulantama, te organizirati rad Covid ambulante. U novonastaloj situaciji se značajno povećavaju troškovi zbog uvođenja dodatne pripravnosti u sanitetu, povećanja prekovremenih sati i kratkotrajnih bolovanja, te sve veća potreba za zaštitnom opremom koju je Dom zdravlja Šibenik morao osigurati.

* **Samostalno financiranje dvije specijalizacije**

Samostalno financiramo specijalizaciju iz Ortodoncije (do sredine 2021.god) i Medicine rada (do kraja 2022.god), jer je Ministarstvo zdravlja odbilo financirati iste, prebacujući obvezu na lokalnu i regionalnu samoupravu, a što godišnje iznosi cca **450.000,00** **kn**

* **Povećanje obima posla službe Saniteta**

U 2021.godini služba Saniteta je napravila cca 150.000 km više nego prošle godine, odnosno ukupno preko 1.050.000 km. Zbog visokih cijena goriva, te godinama nepromijenjenog iznosa kojeg za isto dobivamo od HZZO-a, mišljenja smo da je navedeno značajno utjecalo na konačni financijski rezultata

* **Nedovoljan iznos decentraliziranih sredstava**

Decentralizirana sredstva koja dobivamo nisu dovoljna za sve one troškove koje bi se trebale financirati iz navedenog izvora. Za npr. nabavku uređaja i opreme za naše ambulante koristimo vlastite prihode, a sve u cilju što bolje opremljenosti naših ambulanti.

Struktura prihoda

1. **Pomoći od izvanproračunskih korisnika (AOP 058)** u iznosu od 229.270 kn se odnosi na pomoći od HZZO-a, odnosno posebnim nagradama za rad s oboljelima od covid-19 u iznosu od 10% osnovne plaće
2. **Prihodi od pomoći proračunskim korisnicima iz proračuna koji im nije nadležan (AOP 064)** u iznosu od 633.347 odnosno 12% veći u odnosu na prošlu godinu. Ti prihodi obuhvaćaju prihode od Grada Šibenika i Zajednice sportova s kojim se financiraju plaće za 1 tim Sportske medicine i plaće medicinskih sestara na otocima (Kaprije i Žirije). Ujedno Grad Šibenik sufinancira i dio troškova primarne zdravstvene zaštite u rubnim dijelovima grada, te sufinanciranje turističke sezone
3. **Prihodi po posebnim propisima (AOP 112)** iznose 142.257 knimanji su odnosu na prošlu godinu, a odnose se na prihode od dopunskog osiguranja raznih osiguravajućih kuća (Croatia, Uniqa, Allianz, Generali…), prihoda s osnove naplaćenih šteta od osiguranja, prihodi od participacija, te prihoda za ostale namjene (ustega od mirovina za kredite)
4. **Prihodi od pruženih usluga (AOP 122)** vidljivo smanjeni u odnosu na prošlu godinu, te iznose 1.022.842 kn. S obzirom da su prihodi od HZZO-a po računima (osnovno i dopunsko osiguranje) prijašnjih godina bili evidentirani na ovom AOP-u od ove godine se ti prihodi evidentiraju isključivo na AOP-u 133

Prihodi od pruženih usluga isključivo se odnose na prihode s osnove režija, zakupnina, najma opreme, najma poslovnih prostora, te sistematskih pregleda sportaša

1. **Prihodi od nadležnog proračuna (AOP 129)** iznose 2.262.593 kn. Najvećim djelom se odnose na decentralizirana sredstva za pokriće kako tekućih tako i kapitalnih troškova. Osim decentraliziranih sredstava primili smo pomoć od ŠKŽ za sufinanciranje djelatnosti zbog situacije izazvane pojavom covid-19 virusa
2. **Prihodi od HZZO-a na temelju ugovornih obveza (AOP 133)** su veći u odnosu na prošlu godinu za 9% jer smo početkom godine imali povećanje osnovice za plaću za 4% a s tim se povećao i paušal. Ovi prihodi se odnose isključivo na prihode od paušala za plaće djelatnika, refundacije specijalizacija, te od prihoda HZZO-a po računima.
3. **Ostali prihodi (AOP 145)** u iznosu od 461.706 kn odnosno 63% veći u odnosu na prošlu godinu. Ovi prihodi se odnose na usluge što ih pacijenti plaćaju izvan osiguranja s HZZO-om, i to najvećim dijelom od turističkih ambulanti koje organiziramo u ljetnoj sezoni. S obzirom na situaciju s korona virusom ove godine nismo bili u mogućnosti organizirati turističke ambulante, ali smo uveli obvezu testiranja ljudi po ambulantama brzim antigenskim testom koji se naplaćuje. Tako da nam je to uvelike povećalo prihode po ambulantama

Struktura rashoda

1. **Rashodi za zaposlene (AOP 147)** iznose 26.412.392 kn i veći su za 5,7% u odnosu na isto razdoblje prošle godine, a to je posljedica porasta osnovice za obračun plaća, te imamo i dvije specijalizacije koje sami financiramo.

Ovi rashodi se odnose na: plaće za zaposlene (AOP 148) koje su veće u odnosu na prošlu godinu zbog povećanja osnovice za obračun plaće, na ostale rashode za zaposlene (AOP 153) u iznosu od 967.990 kn, te doprinose na plaću (AOP 154)

1. **Materijalni rashodi (AOP 158)** u iznosu od 8.363.825 kn su 2% veći u odnosu na prošlu godinu, a sastoje se od:

* **Naknade troškova zaposlenima (AOP 159)** manji u odnosu na prošlu godinu
* **Rashodi za materijale i energiju (AOP 164)** u iznosu od 3.357.683 kn gdje bilježimo rast od 11,4% u odnosu na prošlu godinu posebno na (AOP-u 167 Energija) a zbog rasta cijene goriva tokom prošle 2021. godine
* **Rashodi za usluge (AOP 172)** u iznosu od 3.692.831 kn su manji za 86.410 kn u odnosu na prošlu godinu. Od značajnijih smanjenja bilježimo pad rashoda za usluge tekućeg i investicijskog održavanja (AOP 174) koje su najvećim dijelom podmirene iz decentraliziranih sredstava
* **Ostali nespomenuti rashodi poslovanja (AOP 183)** iznose 279.640 kn te su manji u odnosu na prošlu godinu, a odnose se na naknade upravnog vijeća, premije osiguranja vozila, reprezentacija, članarine i norme, pristojbe i naknade, troškovi sudskih postupaka

1. **Financijski rashodi (AOP 191)** iznose 39.723 kn i veći su za 46,5% u odnosu na prošlu godinu isključivo zbog rasta cijene naknade za vođenje računa u banci
2. **Pomoći unutar općeg proračuna (AOP 219)** iznose 207.907 kn i u najvećem dijelu se odnose na sredstva koja smo uplatili SKŽ za uređenje ambulante na Kapriju, a ostali iznos od 22.262 su sredstva koja smo prenijeli ZZHM Šibenik, jer Dom zdravlja ima ugovoreno s HZZO-om da će refundirati Zavodu sredstva koja su uplaćena za njihove djelatnike koje sudjeluju na punktovima za cijepljenje.
3. **Ostali rashodi (AOP 258)** iznose 11.016 kn gdje bilježimo mali rast u odnosu na prošlu godinu

Rashodi za nabavu nefinancijske imovine

1. **Rashodi za nabavu proizvedene dugotrajne imovine (AOP 344)** su veći za 73,7% u odnosu na prošlu godinu i iznose 910.408 kn, a odnose se na rashode za nabavu: uredske opreme i namještaja (52.855 kn), opreme za održavanje i zaštitu (14.621 kn), medicinske opreme (34.932 kn), uređaje i strojeve (23.250 kn), te na prijevozna sredstva (769.000 kn). Na toj stavci bilježimo rast u odnosu na prošlu godinu jer smo u 2021. nabavili 2 sanitetska vozilo. Osim toga imali smo i izvanredni kvar glavnog kompresora u zgradi DZ Šibenik na kojeg su spojene ambulante dentalne medicine, te smo morali nabaviti novi. Osim toga bilježimo i porast na (AOP 367) medicinska oprema, jer smo početkom godine nabavili i 1 EKG uređaj.

Prihodi od prodaje nefinancijske imovine

1. **Prihodi od prodaje nefinancijske imovine (AOP 305)** u iznosu od 22.500 kn ostvarili smo prodajom starog rashodovanog ultrazvučnog uređaja.

**Bilješke uz izvještaj P-VRIO**

Promjene u vrijednosti imovine (AOP 001) u iznosu 1.090 kn s osnove otpisa knjigovodstvene vrijednosti uništene rashodovane opreme.

**Bilješke uz izvještaj o rashodima prema funkcijskoj klasifikaciji**

Prema ovom izvještaju razvrstavaju se rashodi poslovanja (razred 3) i rashodi za nabavu nefinancijske imovine (razred 4).

**Opće medicinske usluge (AOP 091) iznose 35.945.271 kn.**

**Bilješke uz izvještaj Bilanca**

Stanje imovine (AOP 001) na dan 31. prosinca 2021. iznose 8.813.807 kn od čega na nefinancijsku imovinu (AOP 002) otpada 5.229.297 kn, a na financijsku (AOP 063) 3.584.510 kn.

Nefinancijska imovina (AOP 002) u iznosu 5.229.297 kn bilježi smanjenje u odnosu na prošlu godinu zbog manjih ulaganja u nefinancijsku imovinu.

Financijska imovina (AOP 063) bilježi smanjenje u donosu na prošlu godinu za 232.241 kn.

Ukupne obveze (AOP 170) iznose 3.723.312 kn i veće su za 8% u odnosu na prošlu godinu. Razlog povećanja ukupnih obveza je posljedica povećanja osnovice za plaću, te ostalih rashoda za zaposlene.

Vlastiti izvori (AOP 231) ostvareni u iznosu od 5.090.494 kn su manji u odnosu na prošlu godinu jer nije bilo nekih velikih nabavki opreme za razliku od prošle godine kada smo nabavili opremu iz EU fondova.

**Bilješke uz izvještaj o obvezama**

**Stanje obveza (AOP 001)** iznosi 3.442.391 kn.

**Stanje na kraju izvještajnog razdoblja (AOP 038)** je3.723.312 kn.

**Povećanje obveza u izvještajno razdoblju (AOP 002)** iznose 36.374.120 kn od čega su obveze za rashode poslovanja (AOP 004) 35.461.799 kn, a obveze za nabavu nefinancijske imovine (AOP 013) 912.321 kn.

**Podmirene obveze u izvještajno razdoblju (AOP 020)** su iznosile 36.093.199 kn.

**Stanje dospjelih obveza na kraju izvještajnog razdoblja (AOP 039)** iznose 1.340.013 kn i najvećim se djelom odnose na račune za komunalne usluge, električnu energiju, gorivo, te potrošni medicinski materijal.

**Stanje nedospjelih obveza na kraju izvještajnog razdoblja (AOP 097)** u iznosu od 2.383.299 kn najveći se dijelom odnose na obveze za zaposlene, odnosno na plaće zaposlenika (AOP 099).

v.d.ravnatelja

*Joško Jurić, dipl.oec.*